Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เปิดตลา …
4 พ.ค. 2561

MARKET MONITOR
สรุปภาพตลาดในช่วงเช้า: ดัชนี SET เปิดตลาดแดงเช้านี้โดดลงกว่า 4 จุด ก่อนจะแกว่งตัว Sideway ในกรอบการเคลื่อนไหวช่วงกว้าง 7 จุดต่อเนื่องตลอดครึ่งวันเช้า ก่อนปิดภาคเช้าที่ระดับดัชนี 1,789.83 จุด ปรับตัวลดลง 0.97 จุด ด้วยมูลค่าซื้อขายราว 2.6 หมื่นล้านบาท ภาพรวมการแกว่งตัวของดัชนี SET เป็นลักษณะการแกว่งตัวออกข้าง ทั้งนี้ดัชนีตลาดยืนทรงแดนลบ เนื่องจากถูกกดดันจากแรงขายของกลุ่มธนาคาร (BANK) เป็นหลัก
มุมมองตลาดช่วงบ่าย: เรามองดัชนี SET จะยังคงแกว่งตัวลักษณะ Sideway ต่อในช่วงบ่าย กราฟรายวัน ดัชนียังเคลื่อนไหวในกรอบ Downtrend Channel ต่อเนื่อง หลังจากย่อตัวเมื่อทดสอบแนวต้านวานนี้ ทางเทคนิค ยังไม่พบสัญญาณการฟื้นตัวขึ้นของดัชนี สังเกตจาก ADX แกว่งตัวต่ำกว่า 20% สะท้อนแนวโน้มที่ยังไม่ชัดเจน
ขณะที่เครื่องมือ Fast Stochastic %K พลิกกลับต่ำกว่า %D ทำให้เราประเมินว่าตลอดบ่ายนี้ SET ยังคงแกว่งตัวออกข้างต่อ โดยมองว่า SET จะยิ่งเจอแรงขายเมื่อการเข้าใกล้แนวต้าน 1,797 จุด แล้วจะย่อตัวกลับลงมาที่แนวรับเดิม 1,770 จุด
อย่างไรก็ดี ระมัดระวังการปิดหลุดแนวรับดังกล่าว อาจทำให้ SET ผันผวนสูง ฉะนั้นแนะนำ Cut Loss ก่อน
กลยุทธ์ในช่วงบ่าย: นักเก็งกำไรระยะสั้น เก็งกำไรด้วยกลยุทธ์ซื้อแนวรับ-ขายแนวต้าน เทรดจบในวัน และ Stop Loss หากปิดหลุด 1,770 จุด สำหรับนักลงทุนระยะกลางถือเงินสด
Point of View
ราคาย่ำสร้างฐาน เพื่อรอจังหวะดีดตัว! Shining Stock บ่ายนี้เลือก TMC จากกราฟรายวัน ราคาเริ่มกระตุกหลังจากแกว่งตัวแคบ ทางเทคนิคเริ่มเห็นสัญญาณฟื้นตัว Bullish Divergence จาก RSI ประกอบกับ Modified Stochastic พลิกกลับมาให้สัญญาณซื้อจาก %K&gt;%D ส่งผลต่อมุมมองบวก คาดหวังการรีบาวด์ หรือโค้งตัวขึ้นทดสอบแนวต้านแรกที่ 1.15 บาท และแนวต้านถัดไป 1.26 บาท ทั้งนี้ให้แนวรับ 1.02 บาท และหากราคาวกกลับปิดต่ำกว่า 1.00 บาท Cut Loss ออกก่อน